section_heading: Radnja
paragraph_text: Film započinje s prikazom Daniela Defoea, siromašnog književnika, kojem prijatelj daje dnevnik Robinsona Crusoea. Defoe otvara dnevnik i čita Robinsonove zapise. Crusoe je škotski plemić i bivši vojnik Kraljevske ratne mornarice. Namjeravao je oženiti lijepu Mary, ali njezina obitelj se naglo obogatila te ju je otac prisilio na vjenčanje s Patrickom. U dvoboju Robinson ubija svog bivšeg prijatelja mačem i bježi na konju od njegove zle braće. Odlazi k Mary i govori joj da će otići na godinu dana, te da će se vratiti kad se tenzije smire i oženiti se njome.